# Bronislova Biržiškienė

### Straipsnis iš Vikipedijos, laisvosios enciklopedijos.

Bronislova Biržiškienė – Šėmytė (1879 m. spalio 1 d. Vilniuje – 1955 m. rugsėjo 15 d. Los Andžele, JAV) – lietuvių visuomenės, kultūros, politinė veikėja. Vandos Gumauskienės sesuo, Mykolo Biržiškos žmona.

## [taisyti] Biografija

1898 m. baigė Vilniaus gimnaziją. Nuo 1903 m. dalyvavo Lietuvos socialdemokratų partijos jaunimo organizacijos veikloje, 1905 – 1907 m. dirbo LSDP, 1906 m. – laikraščio „Skardas“ redaktorė.

1907 m. patraukta baudžiamojon atsakomybėn už II Valstybės Dūmos lietuvių socialdemokratų atsišaukimo išspausdinimą. Bausmės išvengė, ištekėdama už M. Biržiškos ir pakeitusi pavardę.

1906–1907 m. studijavo gamtos mokslus Petrapilio Leshafto aukštuosiuose moterų kursuose. Bendradarbiavo laikraščiuose ir žurnaluose „Echo“, „Litwa“, „Skardas“, „Žarija“, „Visuomenė“. Iki 1915 m. vaidino „Rūtos“ klubo teatre.

1915 – 1922 m. – Vilniaus lietuvių gimnazijos dėstytoja, 1919 – 1922 m. – Vilniaus lietuvių komiteto narė, 1921 – 1922 m. – jo vicepirmininkė. Lenkų policijos keletą kartų kratyta ir suimta.

1922 m. rugsėjo mėn. kartu su vyru iškeldinta į Kauną, dirbo Kūdikių gelbėjimo draugijos pirmininke. Nuo 1932 m. – Vilniui vaduoti sąjungos moterų sekcijos pirmininkė, Lietuvos moterų Tarybos vicepirmininkė.

Baigiantis Antrajam pasauliniam karui su vyru pasitraukė į Vokietiją, 1949 m. išvyko į JAV.

Rodomas puslapis "http://lt.wikipedia.org../../../b/r/o/Bronislova_Bir%C5%BEi%C5%A1kien%C4%97_db0e.html"

Kategorija: Lietuvos visuomenės veikėjai

##### Views

- Straipsnis
- Aptarimas
- Dabartinė versija

##### Paieška